Studio Julmahuvi (YLE TV1 1998) on 8-osainen komediasarja, jossa pieni TV-studio tiivistää koko illan ohjelmatarjonnan puoleen tuntiin. Studio Julmahuvin vakio-ohjelmistoon kuuluvat mm. lastenohjelma Muksuluuri, kotimainen poliisisarja Z-Salamapartio, saksalainen etsiväsarja Ratkaisijat, uutiset, dokumentit (Viimeiset Vaeltajat, Paradise Coctail) ja paljon muuta. Studio Julmahuvi palkittiin parhaana komediasarjana Venla-palkinnolla 1999. Työryhmä: Tommi Korpela, Jukka Rasila, Janne Reinikainen, Petteri Summanen ja Jani Volanen. Ohjaaja: Jani Volanen.